Diari Oficial de la Generalitat Valenciana


Sumari del DOGV 5006, del 16-05-2005 (2005/5287)

RESOLUCIÓ de 6 de maig de 2005, per la qual es corregixen errades de la Resolució de 14 de març de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de conductor-portalliteres SAMU en les institucions sanitàries dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5287


Data del document
:   06-05-2005

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * personal de conducció
    * personal sanitari
    * concurs administratiu
    * administració regional

RESOLUCIÓ de 6 de maig de 2005, per la qual es corregixen errades de la Resolució de 14 de març de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de conductor-portalliteres SAMU en les institucions sanitàries dependents de la Conselleria de Sanitat. [2005/M5287]
  
S'ha advertit una errada en la Resolució de 14 de març de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de conductor-portalliteres SAMU en les institucions sanitàries dependents de la Conselleria de Sanitat (DOGV núm. 4.992, de 25.04.2005), per no haver incorporat en el barem de mèrits el que establix la Resolució de 23 de setembre de 2003, de la Direcció General de Recursos Humans, per la qual s'executa la Sentència 150/03 del Jutjat Contenciós Administratiu número 7 de València. Se'n fa ara la correcció publicant novament el barem de mèrits corregit, així com el model d'autobarem.
  
D'altra banda, també s'ha advertit errada en dos de les places oferides en l'annex II de la mateixa resolució. Es corregix ara publicant l'annex de places correcte.
  
Esta correcció d'errades comporta l'obertura d'un nou termini de presentació de sol·licituds de 15 dies hàbils, comptats a partir de l'endemà de la publicació en el Diari Oficial de la Generalitat Valenciana.
  
València, 6 de maig de 2005.- El director general de Recursos Humans: José Cano Pascual.
  
ANNEX I
  
Barem de mèrits: fase de provisió.
  
1. Per ostentar en la data de publicació de la fase de provisió nomenament estatutari fix en les institucions sanitàries de la Seguretat Social en la mateixa categoria en què es concursa:
  
a) En institucions sanitàries dependents de la Conselleria de Sanitat: 60 punts.
  
b) En altres servicis de salut: 20 punts.
  
2. La valoració de l'experiència professional en les corresponents institucions sanitàries de la Seguretat Social, com a personal estatutari amb nomenament fix o temporal, s'ajustarà al barem següent: (per a això tindrà la consideració d'efectuats com a personal estatutari fix en la respectiva categoria els servicis prestats amb contracte laboral, amb caràcter fix o temporal, en les categories de personal regulades en els corresponents Estatuts del Personal al Servici de les Institucions Sanitàries de la Seguretat Social.
  
2.1 Pels servicis prestats, qualsevol que haguera sigut el moment, en les institucions sanitàries dependents de la Conselleria de Sanitat en la fase de provisió de les quals es participa:
  
a) En la mateixa categoria professional, a la qual concursa: 0,3 punts per mes treballat.
  
b) En distinta categoria professional a què es concursa: 0,15 punts per mes treballat.
  
c) En les categories del model tradicional de quota o de zona o d'urgència, del mateix grup de titulació i, si és el cas, mateixa especialitat que la categoria en què concursa: 0,225 punts per mes treballat.
  
2.2 Pels servicis prestats en les institucions sanitàries de la Seguretat Social d'altres servicis de salut:
  
a) En la mateixa categoria professional a què concursa: 0,l punts per mes treballat.
  
b) En distinta categoria professional a què concursa: 0,05 punts per mes treballat.
  
c) En la categoria del model tradicional, de quota, de zona o d'urgència, de la mateixa categoria en què es concursa: 0,075 punts per mes treballat.
  
El còmput màxim d'antiguitat per servicis prestats per l'apartat 2 serà de 60 punts. La puntuació obtinguda en l'apartat 2 podrà acumular-se, si és el cas, a l'aconseguida en l'apartat 1 d'este barem de mèrits.
  
3. Coneixement del valencià:
  
El coneixement del valencià es valorarà d'acord amb la possessió del corresponent certificat expedit o homologat per la Junta Qualificadora de Coneixements de Valencià:
  
Certificat de coneixements orals: 2 punts.
  
Certificat de grau elemental: 3 punts.
  
Certificat de grau mitjà: 4 punts.
  
Certificat de grau superior: 5 punts.